CELEX: 62006TA0268
Language: et
Date: 2008-06-25 00:00:00
Title: Kohtuasi T-268/06: Esimese Astme Kohtu 25. juuni 2008 . aasta otsus — Olympiaki Aeroporia Ypiresies versus komisjon (Riigiabi — Lennuettevõtjatele 11. septembri 2001 . aasta rünnakute tõttu tekkinud kahju hüvitamiseks antav abi — Otsus, mis tunnistab abikava ühisturuga osaliselt kokkusobimatuks ja näeb ette juba makstud abi tagasinõudmise — EÜ artikli 87 lõike 2 punkt b — Komisjoni 10. oktoobri 2001 . aasta teatis seoses 11. septembri 2001 . aasta rünnakute tagajärgedega — Põhjuslik seos erakorralise sündmuse ja kahju vahel — Põhjendamiskohustus)

2.8.2008   
            
            
               ET
            
            
               Euroopa Liidu Teataja
            
            
               C 197/22
            
         Esimese Astme Kohtu 25. juuni 2008. aasta otsus — Olympiaki Aeroporia Ypiresies versus komisjon
   (Kohtuasi T-268/06) (1)
   
   (Riigiabi - Lennuettevõtjatele 11. septembri 2001. aasta rünnakute tõttu tekkinud kahju hüvitamiseks antav abi - Otsus, mis tunnistab abikava ühisturuga osaliselt kokkusobimatuks ja näeb ette juba makstud abi tagasinõudmise - EÜ artikli 87 lõike 2 punkt b - Komisjoni 10. oktoobri 2001. aasta teatis seoses 11. septembri 2001. aasta rünnakute tagajärgedega - Põhjuslik seos erakorralise sündmuse ja kahju vahel - Põhjendamiskohustus)
   (2008/C 197/37)
   Kohtumenetluse keel: kreeka
   Pooled
   
      Hageja: Olympiaki Aeroporia Ypiresies AE (Ateena, Kreeka) (esindajad: advokaat P. Anestis, solicitor T. Soames, solicitor G. Goeteyn, advokaat S. Mavrogenis ja advokaat M. Pinto de Lemos Fermiano Rato
   
      Kostja: Euroopa Ühenduste Komisjon (esindajad: E. Righini ja I. Chatzigiannis)
   Kohtuasja ese
   Nõue tühistada komisjoni 26. aprilli 2006. aasta otsus K(2006) 1580 (lõplik) riigiabi kava C 39/2003 (endine NN 119/2002) kohta, mida Kreeka Vabariik rakendas lennuettevõtjate suhtes 11.–14. septembrini 2001 tekkinud kahju hüvitamiseks.
   Otsuse resolutiivosa
   
               1.
            
            
               Tühistada komisjoni 26. aprilli 2006. aasta otsuse K(2006) 1580 (lõplik) riigiabi kava C 39/2003 (endine NN 119/2002) kohta, mida Kreeka Vabariik rakendas lennuettevõtjate suhtes 11.–14. septembrini 2001 tekkinud kahju hüvitamiseks, artiklid 1 ja 2 osas, milles need tunnistavad ühisturuga kokkusobimatuks abi, mis anti hagejale Olympiaki Aeroporia Ypiresies AE esiteks 15. septembri 2001. aasta lennu Kanadasse tühistamise tõttu tekkinud kahju eest, teiseks väljaspool Põhja-Atlandit ja Iisraeli oleva hageja võrgustikuga seotud kahju eest ja kolmandaks kaubaveoga seotud saamatajäänud tulu, riskikauba hävitamise tõttu tekkinud kulude, kaupade lisaturvakontrolli kulude, töötajate lisatundidega seotud kulude ning kiireloomuliste lisaturvameetmetega seotud kulude eest.
            
         
               2.
            
            
               Tühistada otsuse K(2006) 1580 (lõplik) artikkel 4 osas, milles see kohustab eelmises punktis nimetatud abi tagasi nõudma.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Jätta kummagi poole kohtukulud tema enda kanda.
            
         
      (1)  ELT C 294, 2.12.2006.